open-index/open-wikipedia-markdown huggingface dataset:
Steyr

**Steyr** (af boarisch ofd aa: **Steia** gschriem) is a Statutarstod in Obaöstareich, hod 38.324 Eihwohna (2017) und is da Siez vo da Bezirkshauptmaunschoft Steyr-Land in Obaöstareich. D' Stod is bekonnd fia sei Industrie und sei historische Oidstod. Steyr is d' zwöeftgreeste Stod vo Östareich.

## Geografie
Steia liegt auf ana Hächn von 310&nbsp;m iwan Meea, dort wo Enns und Steyr zaumrinnan. Aussadem liegt Steia an der Grenz zu Niedaöstareich, im Oipnvuala. Vo Noad noch Sid is Steia 7&nbsp;km laung, von West noch Ost 7,3&nbsp;km. Auf 2,8 % vom Stodgebiet steht a Woid, 11,1 % wern landwirtschoftlich gnutzt.

### Stodgliedarung
Steyr bstähd aus de 8 Katastralgmoana:
* Christkindl
* Föhrenschacherl
* Gleink
* Hinterberg
* Jagaberg
* Sarning
* Steia
* Stoa

De Katastralgmoa Steia besteht weida aus de foingdn Täu: *Oidstodt, Steiadoaf, Dawor, Münichhoiz, Ennsdoaf, Resdhof, Ennsleidn*.

Aussadem gibts no an gaunzn Schwung an Oatschofdn, de emfois zum Stodgebiet vo Steia kean.

### Nochboagmoana

## Gschicht
De Stod hot su um de urkundlich 985-991 easchtmois erwähnte "Stirapurch" gründet. Ab 1192 wars im Besitz vo de Babenberger und seit 1254 Teil vo Obaöstareich. Seit am Mittloita is Steyr Zentrum vo da östareichischn Eisnindustrie.
Brüün

A **Brüün** is a Gstö, mit dem Leid, de schlechd seng, wieda bessa seng kinan. A Brüün bsteht aus zwoa Glasln (de wos owa heitzdog meist aus Kunststoff san) und oana Fossung mit zwoa Bigln zu de Ohrwaschln hinteri, damit de Brüün ned owefoit.

Se wead aa Spekuliaeisn gnannt. Woarscheinle kimmt des Wort wia s englische "Spectacles" ausm Lateinischn, vo "spectāre" fia "schaung".

## Im Netz

* antiquespectacles.com: ''Antique Spectacles & Other Vision Aids''
* monumente-online.de: Kuituagschicht vo da Brüün
* brillenmuseum.eu: Brüüngschicht
* sehen.de, Kuratorium Gutes Sehen e.V. (KGS)
Sauschädelstöhln

Es **Sauschädelstöhln** oda **Sauschädlstehlen** is a in Östareich oft um die Foschingszeit ausgibta Brauch. Dabei gülts bei aana Hausschlochtung den oft vorm Stoll hingställten Kopf zum fladern, ohne dass da Bsitzer merken dad.

Waunn des Vaschwinden vom Schädl ofgfoll'n is, mocht sie oft des gonze Duaf auf d Suach noch de Ibltäta. Die san meistens schnö ausgfoascht, wäu sa si meist söba stöhln.

## Vahaundlung

Danoch gibts beim Durfwirtn de Grichtsvahaundlung, dazua wird vurhea da Vursitzende Rod (Richta) bstimmt. A de Gschwuranan und de Zeign wern durtn zsammengruafn.

Die Anklogeschrift wiad monchmol in Reiman vorher vafoßt, es Züü is, so weit wia megli vom Sauschädl obzlenkan und olln aundaren d Schuid z gem.

Bei dera Grichtsvahaundlung gehts oft ziemlich hoart zua, und oft wern vom Richta hoche Göd- und Getränkestrofen fir Zwischnruaf varhängt, sodaß si de Vahaundlung ned z kuaz gstoidt. Die Vahaundlung end oiwei mit an Vagleich. Dabei muaß da Bsitzer vom Sauschädl genauso draufzoin wia de Fladara. Des so zaummgsommelte Göd kummt in de Grichtskassa und wird fia an woiltätign Zweck gspende. Da Sauschädl is inzwischen scho noch olle Regeln von da Kochkunst vaoaweit wurn und kon don vo olle Owesenden vazeaht wern.

## Vurkumman

Da Brauch söwa woa in Ostöstareich weit vabroadt, heitzdog wean de Hausschlochtungan söltana, deshoib gibts imma weniger Sauschädln, de gstuin werden kunntatn. Do in da oidn Zeit aa de Wirtn söwa gschlocht hom, woar da gfladate Sauschädl a Zeichn fia die Beliabtheit vom Wirtn. Woar da Wirt mit wenig Gästn gsegnt, hod aa kaana seine Sauschädln gstuin.

## Im Netz
* Protokoll vo ana Vahaundlung
Ramsch

**Ramsch** stehd fia:

* Ramsch (Schafkopf), a Spui-Art vom Schafkopf, des spuit ma wenn koana spuin mog, wei a jeda so schlechte Kartn hot
* Ramschladn, a Gschäft, in dem ma oiss megliche Glumpad, z'hochdeitsch Ramsch, nochgschmissn griagt, weils eigentle koana wirkle braucht
Jungfrau (Begriffsklearung)

**Jungfrau** hoasst ma

* d' Muata vom Jesus vo Nazareth, de heilige Jungfrau Maria;
* a Menscha oda a Wei, des no nia Gschlechtsvakea ghabt hod.
* a Sternbüd am neadlichn Sternenhimme
* a Berg in da Schweiz
* ois *eisane Jungfrau* a Foitainstrument
Boarische Krem

A **boarische Krem** (*crème bavaroise, bavaroise*) is a gschlongne Siaßspeis aus Muich, Zucka, Oargejb, Gelatin und am gschlongna Schlograhm. De boarische Krem wead mit an Hauffa gschmackige Sachan obgwandlt wia zum Beispui Vanij, Schogglad, Kafää, Nussn, Bialn, Oranschn, Likea und so weida. Heagricht weads in kloane Schissal oda ois Nockal ausgstocha oda gschtiazt auf am Tella, mit Obstsoß garniat.

De Heasteejung vo na boarischn Krem is aufwendi und braucht a Gschick, de Zuatatn san deia (zum Beispüi a echte Vanij). Obwoihs *boarisch* hoasst, hot mas net in Bayern dafundn, sondan in Frankreich. As Rezept kunnt aba auf de boarische *Rahmsuiz* zruckgeh. Sie guit heit no wejdweid ois oane vo de beliebtastn Nochspeisn.

## Literatua
*Das neue Küchenlexikon DTV-Verlag
*Kochen, Verlag Zabert Sandmann
Schrift

Neba da weida untn bschriebnen Bedeitung vo dem Wort **Schrift** werd im boarischn mit *nach da Schrift ren* a Sproch bzeichnet, nämli as Hochdeitsche. Des weidan is'd Schrift a aktuells Problem vo da boarischn Wikipedia, wia a sunst vo olle, de vasuchan, boarische Texte aufzumschreim. Weis doch sehr untaschiedliche Osetz gibt, bstimmte boarische Laute in de "normale" Schrift zum umsetzen, oda mit zusätzliche Sondazeichn wiadazumgem.

## Definition
Ma ko Schriftn in drei Gruppn eiteiln:
* Alphabetschrift – a Zeichn daspricht oam bestimmtn Laut.
* Silbenschrift – hier daspricht oa Zeichn oana Silbn.
* Logogramme – a Zeichn hod koan Laut, sondan a Bedeitung.

Ma ko weida iaba de Richtung, in de gschriebn werd, Gruppn eiteiln:
* vo links nach rechts (wia bei uns)
* vo rechts nach links (wia zum Beispui bei de Araber)
* vo om nach unt (wia bei de Chinesn)

## [[Bairische Umschrift|Boarische Schrift]] ois Beispui fia a Alphabetschrift
S'Boarische is eascht amoi a gsprochne Sprach. Olle Vasuach, de Sprach mit na Schrift wiadazgem, baun auf da lateinischn Schrift auf in dera Form, wias fias Hochdeitsche hergnomma werd. S'gibt vaschiadne Regln fia extra Buachstabn, um a bor Laute wiadazumgem, des so im Hochdeitschn ned gibt. Grod as "dunkle A" macht Schwierigkeiten, des liegt vom Klang her zwischn am hochdeitschn "A" und am "O". Da der Artikl hia auf boarische Sondazeichn vazicht, iss meistns mit am "O" aufgschriem. De boarischn Sondazeichn wern voa allm vo Sprachwissnschaftla heagnomma, de se mit de Untaschiad in da Aussprach exakt beschäftign woin. Aba a im Hochdeitschn is de Zuordnung vo Lautn und Zeichn ned perfekt. Unsa Schrift (boarisch/hochdeitsch/lateinisch) is a Alphabetschrift, obwois ihre Schwächn in da Zuaordnung vo Lautn und Zeichn hod und so ned ganz da Definition daspricht.

## Logogramme ois Gengteil vo na Alphabetschrift
A Alphabetschrift und a a Silbnschrift gewinnt ihr Bedeitung eascht iaba de Zuordnung zu Laute und dariaba zu na Sprach. Wenn ma de Sprach ned ko, ko ma de Bedeitung vo der Schrift ned vasteh. A Beispui fia a Zuaordnung vo Zeichn zua na Bedeitung han de arabischn Ziffern, de a mir hernemma:

1 + 2 = 3 vasteht a jeda fast iabaroi auf da Wejd, aba wenn unsaoans des liest, sogd a "Oans und zwoa dazua gibt drei". Oana, dea Hochdeitsch ko, werd des grod no fia si in "Eins plus zwei ist drei" umsetzn kenna. A Englända werd aba blos des Original mit de Ziffern vasteh.

So gseng is a symbolische Schrift wias Chinesische a pfundige Sach. Do ko iabaroi a jeda an Text lesn, a wenn a gor ned de gleiche Sprach oda den Dialekt vasteht, den da Schreiba spricht. S'werd a vamuat, dass de chinesischn Zeichn a grod desweng entstandn san. Andas wars ned meglich, so a groß Reich zum vawoidn, wo so vui Välka mit untaschiedliche Sprochn lem. Da Nachteil is, doss ma dafia so vui Zeichn brachd, wias Bedeitunga gibt.
Bundeshaptstod

**Bundeshaptstod** (dt.: **Bundeshauptstadt**) nennt ma de Haptstod vo an Bundesstoot.

## Deitschland

In Deitschland is Berlin de Bundeshaptstod. Danebm gibts de Haptstädt vo de Bundeslända, zum Beispui Minga im Freistoot Bayern.

*Schau aaa: [[Listn vo de deitschn Haptstädt]]*

## Esdareich

In Esdareich is Wean de Haptstod vom Bund. Danebm gibts de Haptstädt vo de Bundeslända, zum Beispui Graz in da Steiamoak

*Schau aa [[Listn vo de esdareichischn Haptstädt]]*

## Schweiz

In da Schweiz is Bern seit 1848 de sognennte *Bundesstod*.

__INHALTSVERZEICHNIS_ERZWINGEN__
Dampfnudln

Boarische **Dampfnudln**, aa **Heffaknela** oda **Heffakniala**, wean aus am Hepfadoag gmacht, dea wo aus Woaznmejh, Rahm, am Oa, Hepfa und a weng Soiz gmacht wead. Da Doag wead zu kloane Kugln draht und nochm Geh in a na Bachfoam (oda am Reindl) im Rahm mit zlossana Butta und Zucka zuadeckt im Rohr drin bocha.

## Variantn

Bei de Weana Dampfnudl, de Geamknedl, bstäht da Doag aus Woaznmejh, Butta, mehrare Oar, Zucka und a weng Soiz. Da Doag wead nacha zu kloane Kugln draht und in Muich in am gschlossanan Hefa dämpft.

Im Untaschied zu de Germknedl san de Dampfnudl optimal, wens an "Fuaß" hom, des hoasst, dass da Zucka in da Mille und im Doag se duach de Hitzn karamellisiert hom und braun worn san. Des deaf alladings ned zfui sei, sunst schmeckans vabrennt. Es is oiso da Zeitpunkt, wann mas vo da Hitzn wegduat, ganz wichtig, dasss net vabrenna, und zudem foid dea Doag in se zam, wens z friah gschiacht. Soichdane zammgfoinna Dampfnudln nennt ma nacha *Wetzstoa*.

Serviern duat ma sowoi de boarischen ois wia de Weana Dampfnudln mit na Vannuiisoos oda na Schokladnsoos. Wei de uaspringlen boarischn Dampfnudln duach eanan hohn Rahmotei vo gsundheitsbewusste Leit nimma so gean gessn wean, guit des Weana Rezept heitzdogs ois Standard.

In da Pfoiz (da rheinischn) isst ma de Dampfnudln a gean herzhaft ois Hauptspeis mit Kraut, Schwammal, Solod oda Gummara oda ois Beilag zua na Erdäpfesuppm. Nacha wean de Dampfnudln gean im Schmoiz mit am wengal am Wossa und Soiz kocht.
 
Friaa hod ma aa roggane Dampfnudl ghobt, wei s Troad ned so teia wor. Dazua nimmt ma a roggans stott a woazans Mejh, und hods oft aa mid Schmoiz statt mit Butta gessn.

## Buidln

Image:ADampfnudelnWPA.jpg|Rohe Dampfnudln im Hofa
Image:BDampfnudeln WPB.jpg|Fertige Dampfnudln im Hofa
Image:CDampfnudelnWP6.jpg|Ogschnittne Dampfnudl


## Schau aa
* Geamknedl

## Literatua
* Allesstein Kochbuch - Hermann Kranitz Verlag 1901
* Das neue Küchenlexikon - DTV Verlag 1994
Staffabruck

** Staffabruck** (amtli: **Staufenbrücke**) im Berchtsgoana Land is, sowoi, a Ortsteil vo Piding ois a vo Reichahoi. De Staffabruck war bis 1949 gmoaunabhängig und hod bis dohi zum Forstdistrikt Saalachau gheahrt. De Pidinger und de Reichahoia Seitn trennt de Saalach und da Fuadaheiberg is da Hausberg. No schattn de Staffabruck umandsdum Auwejda soiwoi vo Piding ois a vo Reichahoi ob.

## Georg Ringsgwandl

Staffabruck is de Hoamat vom boarischn Liadamacha, Sänger, Kabarettistn, Poet und Multitalent Georg Ringsgwandl. Er is am 15.11.1948 do, in da Auenstroß, auf d'Wejd kema, do aufgwachsn und bis zu sein Arztstudium do wohna bliem. 1993 hod er sogar, mit oam vo seine erfolgreichsten Albn mit den Noom "Staffabruck", seina Hoamat a musikalischs Denkmoi gsetzt.

## Europamoasta, deitsche Moasta und andane Liadamacha

Von da Staffabruck keman sonst a no a boar vereckte Kuntn, so beim Ringa: Do is da Schöndorfer Manfred vo 1970-76, in Griachisch-Remisch, nochanand siem Moi deitscha Moasta worn. A in griachisch-remisch, 1983 und 1986, is da Seibold Siege zwoa Moi deitscha Moasta worn. Emfois mehrfach, aber in olle zwoa Ringastil dahoam, hod da Wolf Richard, noch da Reih 1976-80 in Griachisch-Remisch, aber genau a so, 1977-79 und 1982 in Freistil, ois mitanand nei Moi, an deitschn Moasta ghoit.

Klaus Wallner is beim Eistockweischiaßn 1991 deitscha Moasta worn und hod se 1992 sogar zum Europamoasta gschossn.
Jungfer (Begriffsklearung)

**Jungfer** ko mehrare Bedeitungan hom:

* a junge Adlige, schau aa Jungfer
* a andas Woat fia a Jungfrau,
* s'gibt no a Bleame, de hoasst ma *[[Jungfer im Greana]]* (*Nigella damascena*),
* in da Umgangssprach hoasst a ejtas nia vaheirat gwens Wei a Jungfer,
* bei de Seglschiff gibts a pockhoizans Ding, mit dem ma de Wantn steif setzn ko. S schaugt aus ois wia a Ring, bei dem am äißan Umkreis a Nuat eigfräst is, um des a Tau bundn wead. Duach de Bohrung in da Mittn lafft a andas Tau.
Vögel

**Vögel** stäht fia

* A Gruppm vo Viechan (Klass vo de Wirbeviecha), schaug Vegl
* Adolf Vögel (1891–1972), a estreichischa Politika (CS, ÖVP) 
* Maria Pacis Irene Vögel (1931–2010), a estreichische remisch-katholische Ordnsschwesta und Missionarin
* Stefan Vögel (* 1969), a estreichischer Theataautor, Schauspuia und Kabarettist
Cajetan Anton von Notthaft

**Cajetan Anton von Notthaft** (* 23. Juni 1670 auf da Buag Marquartstein; † 4. Juli 1752 in Berchtsgoan) woa vo 1732 bis 1751 Fiastprobscht der Fiastprobscht Berchtsgoan.

Ea hot se im Spanischn Eabfoigekriag beim Kompf gengan de österreichisch-kaisalichen Druppn auszeichnet und hots aus Reit im Winkl vatriem. Oijs a se aba noch dem Eafoijg inkognito in de Niederlande begemn woijt, is a gfasst unn bis zua Intavention vo seim Bruada in Minga inhoftiat woan. Noch seina Freilassung hot a se wiada vastäakt de Belong vo Berchtsgoan widmet unn hot drauf hinwiaka kenna, dass da Probscht vom Stift hiazat aus de eigana Reihn gwejjlt woan is. So hom de Widdlsbocha bei da Woijl vom Nachfoijga vo Joseph Clemens von Bayern des Nachseign ghet, unn es san ob 1724 Julius Heinrich von Rehlingen unn ob 1732 Cajetan Anton von Notthaft seijba dea Fiastbrobschtei Berchtsgoan voagstandn.

Notthafts Regierungszeit oijs Fiastprobscht unn de domit vabundane Vatreibung unn Re-Missionierung vo de Protestanten in Berchtsgoan hot mit Beginn vo da Gegenreformation eigsetzt.

## Im Netz
* http://www.notthafft.de/personen/cajetan-anton-notthafft.htm
FC Augschburg

Da **FC Augschburg (FCA)** is mit üba 25.000 Mitgliedan da greßte Fuaßboivarein vo Bayrisch-Schwom. Am 8. August 1907 is da Vaaein ois *Fußball-Klub Alemannia [[Augsburg]]* grindt woan und spuit seit da Saison 2011/12 in da Easchtn Fuaßboi-Bundesliga.

Da FCA woar seid 2009/2010 in da neien SGL Arena dahoam. Davor hams im Rosenaustadion gspuit.

De WWK Versicherungsgruppe is seid da Saison 2015/16 da Nomansgeba vom Augschburga Stadion. Da Vatrog vo da WWK Arena hod zunächst a Laufzeid vo zehn Joar. Im Januar 2019 wurde da Vatrog bis 2030 valängrt.

## Beleg


## Im Netz
* Hoamseitn vom Varein
* Hoamseitn vom FC Augsburg Damen
* FCA auf bundesliga.de
Deitsche

De **Deitschn** nennt ma

* *ethnisch* gseng de Menschn, de wo vo da Sproch, Erziehung oda Kuitur her vo deitscha Abstammung han,
* *rechtlich* gseng de Menschn, de de deitsche Staatsbirgaschaft ham, oiso Staatsbirga vo Deitschland han.

Wissnschoftlich wead heidztog in drei Nazjonalitätnformen untaschiedn:
* de Kulturnazjon
* de Stootsnazjon
* und de Sprochnazjon

s is oba sehr umstrittn bei de jeweiling Eihwohna vo de Lända, weil ma zum Beispüi bei da Deitschn Sprochnazjon olle ois "Deitsche" betitlt, de de deitsche Sproch redn. Oiso san foigedessn de
* Bundesdeitschn
* Deitschbelgia
* Deitschöstareicha
* Deitschschweiza
* Liachtnstoaner
* Luxmburga
* Sidtirouler
* und ondane deitsche Voiksgrubbm
laut dem Begriff gseng "Deitsche". So ähnlich vooit sa se bei da Kulturnazjon, oba ned bei da Stootsnazjon.
Anton Adner

**Anton Adner** (* 1705 bei Berchtsgoan; † 1822 in Berchtsgoan) woar a Tandla unn hot mit seine 117 Joa oans vo de heijksten Lemnsoijta in Bayern dolangt.

Ea hot bis ins houe Oijta Hoijzwoan (Berchtsgoana Woa) heagsteijt unn vatriemn. De Produkt hot ea z' Fuaß mit a Kraxn aa weit iaba des Berchtsgoana Land aussatransboatiat.

Im Oijta vo 112 Joa hot a an Keenig Maximilian I. droffn, dea seitdem sei äaztliche Vasoagung sichagsteijt hot.

Sei Grob aufm oidn Friadhof vo Berchtsgoan ziat bis heit a vom Keenig Ludwig I. gstifts Grobmoij.

## Gschriems unn Queiln
Peugeot Speedfight

Da **Speedfight** is a von Peugeot bauter Motorroller mit Automatik oder a Variomatik genannt. In Fachkreisen werd da Speedfight a Speedy gnannt.

## Merkmoi'

Den Rolla komma in zwoa verschiedene Ausführungen kaffa, entweder in AC, des hoast *Air Cooled* (oiso luftkühlt) oder in da meist tairan LC-Ausführung, des is die wasserkühlte Ausführung. Den Speedfight hams zum easchtn Moi 1996 auf an Markt bracht. Der "Speedfight Zwoa" is da Nachfolger vom "Speedfight Oans". Der Unterschied zwischam Speedfight Oans und am Zwoarer san nur leichte Veränderungen am Design oder an da Technik.

A Bsonderheit vom Speedfight is die Vorderradaufhängung, die sognannte "Einarmschwinge", die des Eitaucha beim Bremsen verhindern soi. Gleichzeitig werd dadurch a die Kurvenstabilität verbessat.

Im 50er-Speedfight laft der gleiche Motor wia in die Modelle TKR oda Vivacity. Zusätzlich hams a no a 100&nbsp;cm³³-Version baut, die so circa 95ge lafft. Die 50er- und 100er-Roller unterscheidn sie nur durch an gressan Luftfilta und an gressan Auspuff.

### A paar technische Daten vo am orginalen Peugeot Speedfight 2

* Greß vo die Variogewicht: 16x13, Original 9,0 Gramm (oder sejtn 8,5 Gramm) einebaut
* Vergasergreß Original: 12&nbsp;mm
* Ansaugstutzengreß Original: 17,25&nbsp;mm
* Keilriema: 17,5 x 765
* Zylinder: ~49&nbsp;cm³
* Zündkerzn Original: NGK BR7HS
* Stromversorgung: vo a 12V-Batterie
* Reifen vornd: 120/70-12
* Reifen hint: 130/70-12
* Vorderradaufhengung: Einarmschwing (NSA), a "Monobras" gnannt
* Hinterradaufhengung: Mono-Federbein
* Bremse vornt: Scheibe 180
* Bremse hintn: LC: Scheibe 180 | AC: Tromme 110
* Kühlung: AC: Luft | LC: Wasser
* Leistung (kW): LC: 3,7 | AC: 3,0
* Leistung (PS): LC: 5,0 | AC: 4,2
* Höchstgeschwindigkeit: 25&nbsp;km/h (Mofadrossel), 45&nbsp;km/h ab 1. Jenna 2002 Easchtzulassungsdatum / 50&nbsp;km/h bis 31. Dezember 2001 Erzulassungsdatum. Du kost aber a 80 bis 90&nbsp;km/h ohne Tuning fohn. (Quetschen vom Blindrohres, oder baust an Sportauspuff dro.)

## Bedeitung aufm Markt

Die Speedfights han sehr beliebt bei die junga Leid, weil ma fui verändern ko. Der wasserkühlte Speedfight ghert zu de beliebtesten Motorroller vo Peugeot. Überhaupts geit die Speedfight Zwoa Reihe zu dei meist verkauften Motorroller. Die Farbpaletten vo da Speedfight Reihe is sakrisch groß. Dadurch, dass die Firma ständig Sondermodelle aussebracht hat, wie die Modelle Silver Sport, Iron X, Rally Victorys, X-Race oder WRC oder seit neistem die neuen RCup Modelle, san die Roller bei die junga Burma und Madl nia uninteressant worn.

Der Speedy is neba am Aerox vo Yamaha der meist umbaute Roller, da ma im Internet und sonst wo a Menge Tuningteile find.
Eugen Fischer (Historiker)

Dr. **Eugen Fischer** (aa bekonnt unta seim Pseudonym **A. Helm**), (* 3. März 1899 in Berchtsgoan, † 19. März 1973 in Berchtsgoan) war Geolog unn Historika.

Fischer hot se in da Nachfoijgn vo Joseph Ritter von Koch-Sternfeld (1778-1866) gsejng unn hot se intensiv mit da Queijnsammlung olla meglicha Wissnsgbiat iaba des Berchtsgoaner Land bfasst. Olle sei Vaöffentlichungen dozua hot a im Seijbstvalog voaglegt, weil ea an jedm Valega prinzipiell misstraut hot. Zuadem hot a kategorisch den elementaan Grundsotz a jeda *Lexikon-Herausgabe-Finanzierung* obglehnt, de Kostn von am nein Teil duach den jeweils vorausganganan z' trogn. Wegan dea se doraus a organisatorisch eagebandn Schwierikeitn, hot ea zua seine Lebzeitn vuij vo de Eagebniss seina joazehntlongan Oabeit nimma druckt sejng.

De dreideilige Reprintausgob vo seim *Das Berchtesgadener Land im Wandel der Zeit* is 1974 vo da Süddeitschn Zeitung oijs „Konversationslexikon des Berchtesgadener Landes“ gwiadigt woan. Oijs Foaschungsgrundlog fia de gsomte zwischn 1522 unn 1930 Berchtsgoan zuam Thema gnummene Litaradua hot sei 1930 easchienane Bibliographie *Die Literatur über das Berchtesgadener Land und seine Alpen* sogoa weit iaba de Region hinaus groaße Beachtung gfundn.
Des zamm mit Magdalene Ziemke herausgebane Lebensbuijd in *Moritz Mayer* soijt de Legendenbuijdunga iaba des Lemn vo Judith Platter noch da Richard-Voss-Vafuijmung entgeganwiakn. Sei Monographie *Hallthurm* hot se mit da Gschicht vo da ehemoijigan Berchtsgoaner Grenzbfestigung vo de eascht Onfäng bis zua Geganwoat bfasst.

Sei in Joazehntn gsammeijtn Beispuij Berchtsgoaner Mundoat is jedo nia in Druck kemma unn nua oanige wenige Moij hektographiat woan. Unvaeffentlicht san aussadem bis heit sei Manuskript iaba de Gschicht vo da Berchtsgoana Salin unn vo de Stoanmartaln im Berchtsgoaner Land.
 
Des Pseudonym *A. Helm*, welchans ea fia olle sei Weak gnutzt het, woa ausm Voanom vo sei Ehefrau Helma obgleit gwen.

## Weak
* *Das Berchtesgadener Land im Wandel der Zeit* 1929
* *Die Literatur iaba das Berchtesgadener Land unn seine Alpen* 1930
* *Moritz Mayer - a Lemnsbuijd vo da Heijdin Judith Platter in dem Roman 'Zwei Menschen' vo Richard Voss* 1930, (in Zsammaoabat mit Magdalene Ziemke, 2. Auflage 1959)
* *Hallthurm* 1959

## Beleg
* *Berchtesgaden im Wandel der Zeit - Ergänzungsband I*, 1982, herausgegeben von Hellmut Schöner auf der Grundlage zu dem 1929 erschienenen Werk von A. Helm)
Clubb

Da **Clubb** (offiziej: **1. FC Nürnberg Verein für Leibesübungen**) e.V., aa **1. FC Niamberg** oda **1. FCN**, is a Fuaßboivarein z Niamberg, dea wo im Mai 1900 gründt woan is. De Vareinsforbn san rod und weiß, de Traditionsforbn dagegn weinrod und schworz. Da Varein hot 25.904 Mitglieda (Stand: 13. Oktober 2022).

### Aktuella Kada 2022/23

Kapitän da Mannschoft is Christopha Schindla. Sei Stäivatreta san Florio Hübna und Christian Mathenia.

*Stand: 21. Juli 2022*

## Stadion

Da Clubb spuit seid am Bau 1928 im *Städischn Stadion vo Niamberg* (wofia da Architekt sogoa a olympische Goidmedailln gwunna hod). S Stadion is mehrmois umbaud woan und stehd in seina etzigen Oat eascht seit zwoa, drei Joa, weis im Zug vo da Wejddmoasdaschaft 2006 umbaud woan is.

Sei momantaner Nama is *Max-Morlock-Stadion*. De Kapazität liegt zua Zeit bei 50.000 Plätz.

## Erfoige
* **Deitsche Moastaschaftn** (9): 1920, 1921, 1924, 1925, 1927, 1936, 1948, 1961, 1968
* **Pokalsiag** (4): 1935, 1939, 1962 und 2007

Damid warns iba 60 Joar lang da Rekoadmoasda in Deitschland und hand eascht 1986 vom FC Bayern Minga obgläsd woan.

## Bekannte Spuia
Heiner Stuhlfauth, Dr. Hans Kalb, Hans Sutor, Andreas Köpke, Dieter Eckstein, Hans Dorfner, Stefan Reuter, Roland Grahammer, Heinz Strehl, Maxl Morlock, Toni Kugler, Schorsch Hochgesang, Heiner Träg, Marek Mintal.

## Beleg



## Literatua
* 
* 
* 
* 
* 
* 
* 
* 
* 

## Im Netz

* 
* Hoamseitn vom 1.FCN
* ''Club-Archiv'' 
* Wiki ibern 1.FC Nürnberg
* ''Bild ibern Glub''
Wally Fendt

**Wally Fendt**  (* 11. April 1907 in Berchtsgoan; † 21. Jenna 1979 in Berchtsgoan), woa a Hoamatdichtarin, Journalistin unn aktive Viachalschitzarin.

Sie hot in íam Lemn zua de vaschiednste Theman tausende Mundoatvers vafasst, de se jedo bloß oijs a kloane Auswoij in dem 1957 easchienanen Gedichtbond *S'Herzklopfen der Hoamat* dahoijtn hom.

A Häipunkt vo iam Schoffn woa de Vatonung vo iam Berchtsgoaner Liad duach den Superior vom Franziskanerklosta, Pater Korbinian Rother. Regionale Bekonntheit ham aa irane Text zua am Reichahoier- unn am Zimmamosliad dalangt.

A ondana Schwaapunkt von ira Aktivitätn woa da Viachalschutz. Sie woa Grindungsmitglied vom Berchtesgoana Tiaschutzvaein unn hot in eam mehr oijs 55 Joa gwiakt.

Dodriaba naus woa sie joazehntlong Mitabeitarin vom Berchtsgoaner Onzeiga unn hot insbsundas fia den regelmäßig eascheinandn Ruckblick *Vor 50 Jahren* vaantwortli zeichnet.

## Weak

* *Berchtesgadener Lied*, (1952 vertont durch Pater Korbinian Rother)
* *Reichenhaller Lied*
* *S'Herzklopfen der Hoamat*, 1957
* *Zimmermannslied* (?)

(Queijnnochweis: *Berchtesgaden im Wandel der Zeit - Ergänzungsband I*, 1982, herausgegeben von Hellmut Schöner auf der Grundlage zu dem 1929 erschienenen Werk von A. Helm)
Hackbredl

As **Hackbredl** gheat da Systematik nach zu de Soatninstrumente, im engern Sinn zu de Zither-Instrumente. Es is tipisch boarischs Musikinschtrument und gheat zu da üblichn Besetzung von da boarischn Voiksmusi. Es is in Siddeitschland, in Östareich und in da Schweiz in Gebrauch.

## Gschicht
De Herkunft vo dem Instrument is ned ganz klar. Wahrschaenli habns die Araba ghabt, und über Spanien waars nach Eiropa komma. Nach Österreich, Böhmen und Süddeutschland könnans aber aa de Zigeuner vomittlt habm, wae zu dena ihra Volksmusik ghöats als *Cimbalon* aa ganz wesntli dazua.

Auf altn Darstellunga san solche Instrumente seitm Mittlalter zum Sehgn. Aber maestns handlt sichs da um as Psalterium, und des is a Zupfinstrument, von dem dann as Cembalo de technische Waeterentwickliung is, des ja aa zu de Zupfinstrumenta ghört. Da Hauptuntaschied dazua is ebn die Klangerzeugung durch Staberl oder Klöppl, und des hat dann zu dem Nama Hackbrettl gfüahrt. De älteste Darstellung von am gschlagenen Psalterium oder (italienisch) Salterio derfet an da Kethedrale vo Santiago de Compostela zum Findn sae, no vor 1200. Wenn de Italiena in da fruan Neuzaet as Hackbrettl als „daetsches Psalterium“ („salterio tedesco“) bezaechnt habm, dann zoagt des wahrschaenli de Entwicklung von der Spui-Art auf dem Instrument an: In Italien sans beim Zupfm bliebm, nördli vo de Alpm hat si des Schlägln durchgsetzt, viellaecht ja, wael ma als gezupfte Version as Cembalo vawendt hat..

## De Technik dahinta
As Instrument  hod de Form von aran gleichschenklign Trabez, und de Soaddn san vo oana schrägn Seiddn zur andan gschband san. De Soaddn san entweda chromatesch gstimmt oda diatonisch, imma in Dreia- oda Vieragrubbn zam. Zum Spuin nimmt ma zwoa kloane Schlägl zwischn an Zeige- und an Mittlfinga. Mit dene haut ma dann oiwe auf de Soaddn. Umso weida auffe, dass ma dann auf de Soaddn kimmt, umso häa werd da Ton, wae da Spiela vor da langen Seitn sitzt.
Glarinettn

D' **Glarinettn** ghead zu de tipisch boarischn Musikinschtrumente, de in da boarischn Voiksmusi midspuin.
Da Nam ("kloans Clarino") kimmd vu da Clarin-Trumpetn.

## De Technik dohinta

A Ton kimmd do raus, wenn ma duach Luftstrom as Hoizbladdl am Mundstickl in Schwingunga bringd. (Gnauso wia beim Saxofon) Noamoi wean Glarinettn aus Grenadillhoiz heagstejd. Des bsondare on dem Hoiz is, doss's a hähare Dichtn hod ois Wossa. Außadem nimmd des Hoiz wenig Feichtigkeit af, wenns moi druggad woan is. Desweng is des gonz guad fian Inschdrumendnbau geeignd. Es gibd owa a Blasdik- und Metoiglarinettn. De Klappn san aus Neisüwa, Süwaa, Messing oda, wea ses leistn ko, Goid.

S Inschtrument hod fimf Tei. Und zwoa:

* s' Mundstick (midn Bladdl)
* d' Birn (in Estareich songs *Fassl* dozua)
* da oware Griftei (Owastick)
* da untare Griftei (Untastick) und
* da Schoitrichta

## Griffsystem

Heizdog wean haptsechli zwoa Griffsystem gspuid, des „Deitsche“ und des „Böhm“-System. Wia da Nam sogd, weads deitsche System gean in Deitschland, in Estareich und im Ostn vawendd, des Böhm-System in da restlichn Wejd. Obgseng vo a boa Detäi isses aso, doss beim Böhm-System olle Klappal, de wo min klaanan Finga druggd wean, doupped ausglegd san, des hoassd, du kaunsd das min rechtn odara min linkn klaan Finga druggn. Af de Oat daschpoad ma si de Rollaln af de Klappaln.

## Gschicht

Eafundn hods da Johann Christoph Denner uma 1700. Und zwoar hodas ausm Chalumeau entwickld. Zeascht hods no ned so vui Kloppn ghod wia jezd. De san eascht noch und noch dazua kemma.

## Vawendung in da Musi

D' Glarinettn wiad ned nua in da Voiksmusi eigsezd sundan aa in da Klassik und a im Dschäs.
De bärigsdn Glarinettistn san: Da Toni Stadler (18. Joarhundad), d' Sabine Meyer (* 1959) fia de Klassik, und da Johnny Dodds, da Jimmy Giuffre und da Benny Goodman fian Jazz. A bekaunnda Jazzglarinettist ausn boarischn Sprochraum woa da Fatty George aus Wean.

In da Voiksmusi oda Danzlmusi is newa de B-Glarinettn aa gonz ofd a Es-Glarinettn im Eihsotz. De klingd no a weng häha.
Hans Conrad Fischer

**Hans Conrad Fischer** (* 11. März 1926 in Berchtsgoan) is Reschissöa unn Fuijmproduzänt.

Ea hot vo 1955 bis 1961 de Litearadua- unn Heaspuijobdeilung vom ORF-Landesstudio Soijzbuag gleitet unn is da Begründa vo de Fischer Film- und Fernsehproduktion (FFF).

Sein internationaln Duachbruch hot ea 1967 mitm Fuijm *Das Leben Mozarts* gfundn. Da Doud vo seina Dooda Cornelia, welchane si oijs Molarin "Nela" gnennt hot unn im oijda vo grod 23 Joa 1977 on Leukämie gstoam is, woa de Voalog fia sein Fuijm *Nela. Die Geschichte einer Malerin*. Sei Fuijmoabatn san aa in litrarische Weak eigflossen, de zuam Deil in mehrane Sprochn iabasetzt woan san.

Hans Conrad Fischer entstommt aus da Famuij vom Kommerzienrat Fischer, aus dem sein Nochlass da Landkreis Berchtesgaden des Schloos Adelsheim erwoam unn dodrin 1968 as Hoamatmusäum eaöffnet hot. Des Elektrizidädsweak in Scheijnbeag geheat noch wia voa zim Famuijnbsitz.

## vita
* Studium Philosophie, Germanistik, Theaterwissnschoft, Kunstgschicht unn Zeidungswissnschoft
* Promotion mit a Dissertation iaba de Gschicht vo de Soijzbuaga Festspuij
* Eaweab vom Ditl Dr. phil.
* 1952 easchte Reschieoabatn
* 1961 Gründung vo de Fischer Film- unn Fernsehproduktion (FFF)

## Fuijmproduktionan / Reschieoabatn
* *Das Leben Mozarts*, 1967 (uaufgfiat in da Royal Festival Hall in London)
* *Ludwig van Beethoven*, 1970 (uaufgfiat in New York unn London)
* *Das Leben Anton Bruckners*, 1974 (uaufgfiat in London, Sydney unn beim internationalen Brucknerfest in Linz)
* *Nela*, 1980 (uaufgeführt in Los Angeles)
* *Johann Sebastian Bach*, 1985 (uaufgfiat in London unn Los Angeles)

## Literatua
* *Unn Friede den Menschen*, 1959 (gmoansam mit Karl Heinrich Waggerl)
* *Verfischte Tage*, 1964
* *Das Leben Mozarts*, 1968
* *Ludwig van Beethoven*, 1970
* *Anton Bruckner, sein Leben*, 1974
* *Johann Sebastian Bach*, 1985

(Queijnnochweis: *Berchtesgaden im Wandel der Zeit - Ergänzungsband I*, 1982, herausgegeben von Hellmut Schöner auf der Grundlage zu dem 1929 erschienenen Werk von A. Helm)
Gwetschn

De **Gwetschn**  oda **Ziach** gheat zu de tipisch boarischn Musikinschtrumente, de in da boarischn Voiksmusi a wichtige Roin spuin.

Es gibt a no Reih vo regionalen Nama (und Schreibweisn) fir des Inschtrument: Zugharmonika, Ziaharmonika, Quetsch, Quetschn und Schiffaklavia.

## De Technik dahinta

De Gwetschn is a Inschtrument zum Auseinandaziang und zum Zammadrugga. Beim Ziang und Drugga wead d Luft ausm mittlan Teil vo da Gwetschn ("Balg") durch jeweis an Luftschlitz druggd, den wo ma mid de Tasten auf da rechtn Seitn vo da Gwetschn aufmacha ko. Dann rennt de Luft an aran dünna Bladl vorbei, des wo dann as Schwinga ofangd und domid an Ton gibt. Umso länga as Bladl is umso diafa is da Ton. Auf da linggn Seitn gibts aa no a boar Knepfal. De wenn ma druggd bassiert eigendli as gleiche wia auf da andan Seitn, bloß dass de Töne, de wo dann aussa keman, a guads Stigge diaffa und a voia klingan. Des liegt do dro, dass wemma do oa Tastn druggd glei 3 Diale aufmachan und desweng glei 3 Töne, de wo zambassn, aussa keman.

## Fuim
* *Schultze gets the Blues*. A Fuim vom Michael Schorr. Hoamseitn zum Fuim

## Literatua
* Thomas Eickhoff, Kultur-Geschichte der Harmonika. Schmülling, Kamen, 1991, ISBN 3-925572-05-8
* Christoph Wagner: *Das Akkordeon oder die Erfindung der populären Musik. Eine Kulturgeschichte*. Schott, Mainz u. a. 2001, ISBN 3-7957-2361-2

## Im Netz

* www.akkordeon-online.de, Komponisten und Kompositionen
* www.dhv-ev.de, Deutscher Harmonika-Verband e.V.
Mannschaftssport

Im **Mannschoftssport** is as Zamspui un a guade Taktik wichdig. D'Monschoftn san meistns in Ligen drinad, un do wern nachand Mostaschoftn ausdrogn.

Nachand gibts a no Sportarten, de eha so a Einzelsportarten san, aber da is oft a a so, dass a Mannschaft im Team afdren wird odas hoid a Doppelspiel als Variantn gibt, in dene zwoa Spiela gega zwoa andare im Team afdren. Bekannte Beispui dafua san Tennis, Badminton und Tischfuaßboi; Beispui für Mannschaften ohne Doppel san Schach und Skat.
Stoach

Da **Stoach**  (dt. *Storch*, engl. *stork*) is a Vogl, der wos friara in Middleiropa recht haifi wor, owa heidzudogs söitn is. Stoachnoartn gibts nu mearane wia blouß oane, owa in Middleiropa denktma namalaweis anan Weißstoach. Ma dakennd'na recht guad an seim schwoarz-weißn Gfieda. A Stoach frisst so zeamli oisse, wos eam fia sein longa Schnowi kimmt, z.&nbsp;B. Froschn, Schnegga und Insektn. Friara hodma glabt, dass da Storch d'Kinda bringd, wos naddiali a Schmorrn is - drotzdem göidda ois Fruchbokadssymbui und Fruajoarsoozoaga.

## Im Netz

* 
* Ausführliche Informationen über den Weißstorch mit nationalen und internationalen Bestandsdaten bei bergenhusen.nabu.de
* Informationen zum Thema Weißstorch, zum Arten- und Tierschutz. www.storchenstation.de
* Alters- und Geschlechtsmerkmale (PDF; 5,6&nbsp;MB) von J. Blasco-Zumeta und G.-M. Heinze (eng.)
* Federn des Weißstorches
* Fotoserie iban Weißstoach
Rudi Lochner

**Rudi Lochner** (*29. März 1953 in Berchtsgoan) is Spoatlehra unn wor a eafoijgreicha deitscha Bobfoara. Zamm mit Markus Zimmermann is ea im Zwoarabob Weijtmoasta sowia Olympiazwoata woan.

Begunna hot Rudi Lochner 1982 oijs Bremsa im Vierabob vo Peter Hell (deitscha Vizemoasta). 1985 hot ea de Position gwechseijt unn is oijs Steiamo zamma mit seim Bremsa Markus Zimmermann Viata bei de deitschn Moastaschoften, 1989 Vizemoasta, 1990 schließli zum easchtn Moij deitscha Moasta - sowoij im Zwoarabob oijs aa im Viarabob woan.

1991 in Altenberg hot Lochner zamm mit Markus Zimmermann an Weijtmoastatitl im Zwoarabob earunga. Bei de Olympischn Wintaspuij 1992 in Albertville homs nua knopp Goijd vapasst unn im Zwoarabob de Suijbamedaijn gwunna. Bei dea wegan da Umsteijung ausnohmsweis scho zwoa Joa drauf foijgandn Olympiade in Lillehammer (Norwegen) hot des Team no mehra Pech ghot, hot nua knopp de Bronsmedaij vapasst unn stottdessn an *undonkboan* viatn Plotz blegt.
Pong

**Pong** is 1972 vo Atari vaeffentlicht woan und is des easchte Computerspiel g'wen, des wo weytweit populär woan is. Es wead aa oft da "Uavatta vo de Videospiele" g'nannt, obwois de scho davoa gem hat; awa de Voalaifa san eigntle nua an de Unis gschbuit woan, so dass de kaum wea andas kennt hat.

As Schbuibrinzip is ned wirkle schwaar und schaugt aus wiar aa beim Tischtennis: Da Boi wead ois kloana Punkt doagsteyt, dea wo wia narrisch vo links nach rechts und wieda z'ruck saust. Jeda vo de zwoa Zocka steiat an se an da Seitn befindanen Schläga, den wo ea nach om oda untn vaschiam ko, wias eahm basst und ea den Boi zu seim Mitschbila z'ruckschlang ko. Losst oana den Boi an seina Seitn duach, kriagt da anda oan Punkt. Gsteiert wean de Schläga üwa an Drehknopf (g'nannt Paddle).

In da easchtn Veasion konnt ma nua geng an zwoatn menschlichn Schbila otretn. Eascht schbaada is dann de Veasion mit am vo da Maschin gsteiatn Schbila aussekemma, dea a Veasion fia via Schbila foigte.

Des Schbui konnt ma zeascht an am schbezieyn Münzautomatn schbuin, dea bis 1983 üwa 8000 moi vakauft woan is. 1975 präsentiate Atari aa a Heimversion vo dem Automatn, dea awa kaum an intressiat hat.
Norwegn

**Norwegn** (norwegisch: **Norge**, **Noreg**; oidnordisch: *Norðvegr, Norvegr, Noregr*, „Nordweg“) is a Land in Skandinavien, im Noadn vo Eiropa. Es liegt noad-westli vo Schwedn, neadli vo Dänemark, und hat aa Grenzn mit Finnland und Russland. Norwegn hod oiwai no an Kini.

## Eadkunde

Norwegn is a recht langs Land, des weit in Nordn auffe geht. Es geht sogar iban Polarkroas.

Es gibt vui Beag und an da Küstn weitverzweigte Fjorde. Sechsazwanzge vo de Beaggipfe lieng iwa 2300&nbsp;m. Da hexte Beag vom Festland is da *Galdhöpiggen* mit 2469&nbsp;m.

Große Tei san bewoidet. Es wird ober aa Ackerbau betriem. Und Moore gibts aa vej.

De gresstn Städt san:

* Oslo (Hauptstod): 536 dausend Biaga
* Bergen: 235 dausend Biaga
* Trondheim: 152 dausend Biaga
* Stavanger: 114 dausend Biaga

### Klima

Wej as Land so lang is, is as Klima aa recht verschiedn. Ober im allgemein ko ma sogn, dass recht frisch im Summa is und kolt im Winta. Aa follt vej Schnää im Winta und gnua Reng im Summa.

## Gresste Gmoana

## D'Sproch

As Norwegische is a germanische Sproch, de am Deitschn ned ganz unähnlich is. Offizielle Sprochan san Bokmol und Nynorsk. Bokmålis ausm Dänischn und Mittlnorwegisch entwickelt und aa gonz gleich de Dialekt, de in West-Oslo gschprocha wird. Nynorsk wurde vom Ivar Aasen aus verschiedene Dialekte von der Westküstn vo Norwegn entwickelt. Nynorsk und Bokmålsei ober nur Schriftsproch. Des hoasst, dass koaner des wirklich redt. Aa wenn vej Dialekte recht ähnlich san. In der Schui miassn alle Schüler beide Sprochn zum Schreibn lerna.

In Norwegn gibts wegna de vejn Berg und weij ois so weid aussanander is, aa vej Dialekte. Oft sprechan aa Radiosprecher im Dialekt und des is fiar koan seltsam.
Ois a weidare Sproch gibts no Samisch. Des vo de Samen (Lappen) gsprocha wird. (Genauer gsogt gibts sechs verschiedene Samische Sprochan.) D'Samen wohna i Nord Skandinavien. In Norwegen gibs aa Kven, die sprechan an Finnischn Dialekt.

## D'Religion

Seit 1536, sei meistn Norwega Protestantn. Es woa da Kini Olav II, der hod Kristntum aus Eiropa eigfiahrt und de meistn Norweger san damojs zu Katholikn worn (ham wern miassn). Ober mit da Reformation in 1536 san fast oi Protestantn gwordn. Es gibt aa vej kloanere Religionsgemeinschaftn, wia de evangelische *Freikirchn*, de *Pfingstgmoaschoft* und andare.

## Beleg


## Literatua

* Ebba D. Drolshagen: *Gebrauchsanweisung für Norwegen.* Piper, Minga 2007, ISBN 978-3-492-27558-3.
* Fritz Petrick: *Norwegen: Von den Anfängen bis zur Gegenwart.* Pustet, Regnschburg 2002, ISBN 3-7917-1784-7.

## Im Netz

* Norwegn – af deitsch
* Visitnorway.com
Barbara Niedernhuber

**Barbara „Babsi“ Niedernhuber** (* 6. Juni 1974 in Berchtsgoan) is a ehemoijige deitsche Rennrodlarin.

De „ewige“ Zwoate (oda Dritte) gnennte Spoatlarin vom WSV Königssee hot bei de olympischn Spuij 1998 unn 2002 unn bei de Weijtmoastaschoftn 1999, 2000, 2004 unn 2005 ollawei a Suijbamedaijn ghoijt, dazua hots no bei de Weijtmoastaschoften 2001 unn 2003 sowia bei de Europamoastaschoftn 2000 unn 2002 Bronse gwunna. In da Saison 2004/2005 iss Gsomtsiagarin im Rodlweijtcup woan. Bei 66 Starts im Rodlweijtcup hot de Niedeanhubarin fünf Siag feian kenn, davo drei Siag alloan in da Saison 2004/05.

Neban Sylke Otto unn Silke Kraushaar hot sie zua de „groaßn Drei“ ghöat, de fost im Alloagang dafia gsoagt hom, dass de deuitschn Rennrodlarinnen seit 1996 intanational ungschloagn blimn san. Oan Grund fia eanane groaßn Eafoijg woa de innaboarisch technische Untastitzung duach de deuitsche Rennrodllegend vo de Moannsbuida Georg Hackl, dea oijs groaßa Tiftla unn Technika unta de Roadla goijtn hot.

Noch fost oam Joazehnt in da Weijtspitzn hot Barbara Niedernhuber im Septemba 2006 iabaroschnd ia Karriäa beendt. Wegan oana Oparation aufgrund vo oana Valetzung am rechtn Fuaß (Knöchlobsplittarung am Sprungglenk) waa de zua dem Zeitpunkt 32-jaarige zum Saisonauftakt nimma fit woan, unn hät somit aa koan Stoatplotz fias deitsche Weijtcupteam kriagt. Nich ihra Karriäa hot sie a Ausbuijdung im ghobana Polizeidienst vo da Bundespolizei begunna. Scho in da Saison 2005/06 hom ia Valetzungan z' schoffn gmocht unn a Teilnom on de Olympischn Wintaspuij vo Turin vahindert.

## Im Netz
* Kurzportrait auf der Webseite des BSD
Anna Schuster

**Anna Schuster**, geb. **Kurz** (* 20. Juli 1872 in Berchtsgoan; † 9. Mai 1939) in Berchtsgoan woar a Krippnschnitzarin unn Hoamatdichtarin.

Sie woara weit iaba de Region hinaus bekonnte Krippnschnitzarin, de des Hondweak vo ihram Voda daleant hot. Oane vo ihra Krippn schdät im Boarischn Nationalmusäum.

Oijs Hoamatdichtarin, de zmeist in da Mundoat gschriem hot, hot sese unta ondam mit am 1928 easchienanen Gdichtbond *Dichtungen* (Xenien-Valag Leipzig) auf si aufmeaksom gmocht. Ia Eazählung *Der Bergbauernbua* is in da *Bergheimat* vo 1940 bis 1942 in Foatsetzunga obdruckt woan.

(Queijnnochweis: *Berchtesgaden im Wandel der Zeit - Ergänzungsband I*, 1982, herausgegeben von Hellmut Schöner auf der Grundlage zu dem 1929 erschienenen Werk von A. Helm)

## Im Netz
*
Ulrike Stanggassinger

De **Ulrike Stanggassinger** (* 22. Feba 1968 in Berchtsgoan; † 1. Juli 2019 ebendo) woa a deitsche Schirennlaifarin.

Sie hot vo de spaden 1980er Joa bis 1994 am Deitschen Schivaband ongheat unn woa bsundas in de Disziplinan Obfoart unn Supa-G eafoijgreich. Ia bests Eagemnis hots 1987 in da zwoatn Obfoart vo Val-d'Isère dazuijt, oijs sie in am Neischneerennan hinta da Chantal Bournissen unn da Marina Kiehl mit da Stoatnumma 50 an 3. Plotz gmocht hot.

Bei da Oijpinan Ski-Weijtmoastaschoft in Morioka hots in da Obfoart an 6. Rang dazuijt.

## Im Netz
* 
* 
* 

## Beleg
Guinness

**Guinness** is a dunkle, fast schworze Biasortn (*Stout*) aus Irland. 1756 hod da Arthur Guinness de Guiness-Brauarei in da irischen Hauptstod Dublin gründt. Braut weads heit oba in da ganzn Wejd, vo Land zu Land mit Rezeptopassunga.

Guinness is oans vo dene Sacha, fia des Irland in da Wejd berihmt und bekannt is. Des Bia wead ibaroi in de Wejd hi exboadiad. Kaffa konnst des Zeig braggdisch iwaroi, und ausgschenkt weads meistns in sogenonnte *Irish Pubs*, wöiche in jeda grässarn Stod stengan.

## Produkte

## Beleg


## Im Netz
* Hoamseitn
Büchernachlese

De **Büchernachlese** is des frei zuagängliche Online-Rezensionen-Archiv vo dem Schriftstella unn Autor Ulrich Karger, wo ma iaba 1.400 vo seine Rezensionan unn Kuazhinweis zua Belletristik unn Sochbuach sowia ned zletzt zua Kinda- unn Jungdliteratua obruafa ko.

Bgunna hot des 1999 mit Linklistn auf seina Homepage, de auf ondane Web-Literatua-Poatale unn Online-Literatua-Redaktionan vawiesn homn, de wo seine Rezensionan ins Netz einigsteijt homn. De Domain *www.buechernachlese.de.vu* hot da Autor, dea a seiba Biacha schreibt, donn im Oktober 2000 eigricht (seit 2016: *buechernachlese.de*), oba eascht seit 2001 hot ea donn aa olle seine Buachbsprechunga in sei eigane Homepage eibaut. Nemn da Gsomtlistn san in da Biachanochles hiazt a no vui Unta- unn Extralistn obzruafa, in dene zum Beispui von eam meafoch bsprochane Autorn oda Bsprechunga zu Theman wia Kindabiacha zu Weihnochtn zsammagfosst san.

Im Gengsotz zua de bei de Online-Redaktionan einigsteijten Rezensionan vo Ulrich Karger san de in da Biachanochles ungkiazt unn unredigiat nochzlesn. De meistn vo de Buachbsprechunga san zeascht in vaschiedane Zeidunga unn Stodmagazin odruckt woan, fia de da Autor seit 1985 oijs Freia Mitoabeita schreibt bziehungsweis gschriem hot, darunta aa fia de Süddeitsche, de Berliner Zeitung unn fir an Berliner 
Tagesspiegel.

De Artikl seijm, de oijs Kuazhiweis blos a boa Zeijn oba sunst aa glei mehrane Seitn umfossn kennan, san scho des Eftan in Obastufn- unn Studentn-Oabatn sowia in wissenschoftliche Examensoabatn, u. a. in Dissertationa, Diplomoabatn, ois Teil vo *Lehrermaterialien* unn aa fia ausländische Germanistikstudentn zitiat bziehungsweis ogsprochn woan.

## Bibliografie
* Ulrich Karger: *Büchernachlese – Rezensionen 1985-1989*. Edition Gegenwind - neobooks, Berlin 2019. E-Book-Originalausgabe. ISBN 978-3-7485-8899-3.

## Queijn


## Im Netz
*buechernachlese.de
Istanbul

**Istanbul** is de greaßte Stod vo da Tiakei und oane vo de ejtastn Städt, de wos heid no gibt. Friaa wors untam Nama "Byzanz" und "Konstantinopel" bekannt.

## Eadkunde

Istanbul liegt auf beide Seitn vom Bosporus, des is a Meerenge, de as Middlmeea midm Schwoarzn Meer vabindt und Eiropa vo Asien trennt. De Stod liegt oiso auf zwoa Kontinent.

De zwoa Teile auf de vaschiedan Kontinent wern neba Fährschiff vo zwoa Hängebruckn vabundn. Auf dem Panorama-Photo unt sigt ma rechts de Bosporus-Bruckn (Boğaz Köprüsü), dahinta ligt de neiere Fatih-Sultan-Mehmet-Bruckn (Fatih Sultan Mehmet Köprüsü).


Datei:Istanbul and Bosporus big.jpg|Satellitnbuidl vo Istanbul
File:Halic.png|Hubschrauwafoto vo Halic


## Sengswiadigkeitn

### [[Hagia Sophia]] (Ayasofya)

De Hagia Sophia is 537 ois a orthodoxe Kirch baut worn. As werd zua de siebn Wöidwunda vom Middloita zejd. Fia guad 1000 Joar wars de mid Obstand greaßte Kirch auf da Wöid. As Hauptschiff hod eppaa de Flächn vo om Fuaßboi-Fejd, de Kuppl driwa is 56 Meta houch. Mit da Eaobarung vo Istanbul 1453 duach de Osmanen is zua na Moschee umbaud worn. Auf Oregung vom Kemal Atatürk, am Stootsgrinda vo da moderna Tiakei, wor de Hagia Sophia vo 1934 bis 2020 a Museum, des wos neama religiäs gnutzt wurn is. Owa da derzeitige tiakische Stootspresident Recep Tayyip Erdogan hod de Hagia Sophia 2020 wieda in a Moschee umgwondelt. De Wiedaumwondlung in a Moschee wor a Wunsch vo de Islamisten seit de 30er Joah, und da Erdogan hod in de leztn zehn Joah immer wieder gseit, daßa de Hagia Sophia wieda gern zur Moschee mochad - 2020 wor's donn so weit.

### Von Taksim zum Galata-Turm

Taksim is oana vo de zentrain Platzln in Istanbul, kunt ma mim Stachus in Minga vagleicha. Vo do weg gehd a Einkaufsstraß zum Galata-Turm. Friara war de Gengd a Auslända-Viadl, voa oim italenische Händla hom do ihre Gschaftln ghobt. Desweng gibts do aa a katholische Kirch, Sankt Anton. Da Taksim-Platz sejm werd neba de Hochhaisa vo na orthodoxn Kirch, Hagia Triade prägt.

### Ortaköy

Des is a Viadl, des sie ois Zui fia Touristn wia fia Einheimische recht beliabt is. As gibt an Haufa Restaurants und Bars rund um de Moschee und ma hod an scheena Blick aufn Bosporus und aufd Bruckn.

* Blaue Moschee (Sultan Ahmet Camii)
* Dolmabahçe-Palast (Dolmabahçe Sarayı)
* Süleymaniye-Moschee (Süleymaniye Camii)
* Topkapi-Palast (Topkapı Sarayı)

## Im Netz

* Hoamseitn vo da Stodvawoitung vo Istanbul (tiakisch/englisch)
* 
* 
* Informationsportal „İstanbul 2010“ zur Kulturhauptstadt 2010 (tiakisch/englisch)
** Istanbul – Schmelztiegel der Kulturen, Projekt vo ARTE
Baam

Ois **Baam**  (dt.: **Baum**, engl.: *tree*) is a Pflanzn, de wo an afrechtn, vohoiztn Stamm bsitzt, dea wo aus a Wuazn ind Häh steigt. A große Osammlung fo Baam an oam Ort nennt ma nacha Woid oda as Hoiz. Baam kinnand a Obst wia Epfe oder Birna drong.

## Oatn vo Baam

### Laabbaam

Unta am Laabbaam vasteht ma an Baam, der ganz normale Bladl hod, de im Hiaxt farbig wean und nacha obfoind.

Vaschiedne Laabbaam:

* Ahorn
* Birkn
* Buachan
* Lindn
* Nussbaam
* Oacha
* olle Obstbaam
* Voglberlbaam (Eschl)

### Nodlbaam

A Nodlbaam hod ganz längliche Bladl de wo ausschaund wia Nodln, desweng a Nodlbaam. De meistn Nodlbaam bhoidn erane Bladdl im Winta und san desweng aa im Winta grea. A Ausnahm san do de Lärchn, dene eanane Nodln wern im Hiaxt goib und foin dann ob.

Voschiedne Nodlbaam:

* Eibn
* Feichtn
* Farchn
* Larch
* Tannabaam
World Wrestling Entertainment

**World Wrestling Entertainment** (**WWE**) is de greßte Wrestlingliga wödweid. Friara hods WWF ghoassn, oba duach an Streit midn World Wildlife Fund hams sa se umnenna miassn. Bsitza vo da WWE is da 'Chairman' Vince K. McMahon.

Da greßte Konkurrent vo da WWE in Amerika is de All Elite Wrestling.

## Shows
 
WWE kimmt im Fernsea in vier vaschiedene Shows. Raw, Smackdown Live, WWE Main Event und NXT.
Bei Raw, SmackDown!, und ECW gibt es meistns nur normale Wrestlingmatches. Wobei bei WWE Superstars Matches zoagt wean, de noch oda vor den ofiziön drei Shows stottgfundn haum und wan daun zu oana extra Show (WWE Superstars) zaum gschnittn.

Monday Night RAW wiad in da USA jede Woch am Montog 2 Stund bei Spike TV auf USA Network ausgstroit
Friday Night SmackDown! wiad imma am Dienstag auf'd Nocht aufzeichnet, wiad oba eascht am Freitog ausgstroit; glei danach wiad in da söbn Arena no ECW on Sci-Fi aufzeichnet.

## Großvaaunstoitungen

Nebn de Shows de jede Wocha stottfindn gibts uma oa oda zwoa moi im Monat a WWE Großvaanstoitung im PPV. Dort san meistns de bessan und längan Matches,hauptsächlich gehts dabei um an Championtitl. De Großvaanstoltungen kaun ma si Live oda im Fernsehen im PPV anschauen. PPV is die Obkiazung vo Pay Per View, des hoaßt du muast fias Auschau wos zoin.

**Bei WWE gibts foigende Großvaaunstoitungen** jonas brothers

Olle PPVs wean noch Ausstrohlung aa auf DVD und Blu-Ray vakafft.

### Wrestlemania 24

Wrestlemania 24 is vorbei. Und bei dem Wrestlemania hod da Edge sein World Heavyweight Titl valorn. Da Undertaker hod eam besiegt und pint. Da Randy Orton hod sein Titl gengan Triple H und an John Cena vateidign kinna. Da Kane hod gengan Chavo Guerrero gwuna und is neicha ECW Champion worn. De audan Titel san olle ned gwechselt. Insgesamt hods 9 Kämpfe gebn.

Da Ric Flair hod gengan Shawn Michaels in an Careerthreatening Match valorn und hod deswegn sei 35 Jährige Karriere beendn miassn, am Vortog is a ind WWE Hall of Fame vom Triple H eigfiaht worn.

## WWE Champions/Championesse

## Im Netz
### offiziö
* Hoamseitn vo da WWE USA, Hoamseitn vo da WWE Deitsch

### inoffiziö
* Moonsault
* WWE-Germany
* Cagematch
* Wrestling-Infos

## Beleg